เมื่อวันที่ 1 พฤศจิกายน 2549 นางศศิธร อหิงสโก ผอ.สำนักส่งเสริมและพัฒนาศักยภาพนักศึกษา ปฏิบัติหน้าที่ผู้อำนวยการกลุ่มรับเข้าศึกษาในสถาบันอุดมศึกษา สำนักงานคณะกรรมการการอุดมศึกษา(สกอ.) เปิดเผยความคืบหน้าในการดำเนินการจัดทดสอบทางการศึกษาแห่งชาติขั้นสูง(เอเน็ต) ว่า ที่ผ่านมาคณะทำงานจัดสอบเอเน็ตที่ประกอบด้วยที่ประชุมอธิการบดีแห่งประเทศไทย(ทปอ.) สถาบันทดสอบทางการศึกษาแห่งชาติ(สทศ.) และ สกอ.ได้หารือเตรียมการจัดทดสอบเอเน็ตและกำหนดปฏิทินการสอบเบื้องต้นโดยจะเปิดรับสมัครตั้งแต่วันที่ 20 ธันวาคม 2549-10 มกราคม 2550 ผ่านเวบไซต์และเริ่มสอบระหว่างวันที่ 3-5 มีนาคม 2550 ใน 5 วิชา ได้แก่ ภาษาไทย 2 ภาษาอังกฤษ 2 สังคมศึกษา ศาสนาและวัฒนธรรม 2 คณิตศาสตร์ 2 และวิทยาศาสตร์ 2 รวมทั้งสอบวิชาเฉพาะภาษาต่างประเทศ 6 ภาษา คือ ภาษาฝรั่งเศส เยอรมัน จีน ญี่ปุ่น อาหรับ และบาลีโดยเลือกสอบได้ 1 ภาษาเท่านั้น เพราะเวลาสอบจะหมด ส่วนการสอบจะใช้ศูนย์สอบ 12 ศูนย์ โดยในวันที่ 7 พฤศจิกายนนี้ คณะทำงานจะหารือกันในรายละเอียดต่างๆ เพื่อให้ได้ข้อสรุปและนำข้อมูลใส่ในเวบไซต์
ใครคือผู้ประพันธ์ความคืบหน้าในการดําเนินการจัดทดสอบทางการศึกษาแห่งชาติขั้นสูง(เอเน็ต) 
นางศศิธร อหิงสโก